###### 

###### 

###### 

###### **Δ Ε Λ Τ Ι Ο Τ Υ Π Ο Υ**

**«ΠΟΙΟΣ ΦΟΒΑΤΑΙ ΤΗΝ ΑΓΚΑΘΑ ΚΡΙΣΤΙ»**

**Σε σκηνοθεσία Βαρβάρας Δουμανίδου**

**ΚΥΡΙΑΚΗ 31 ΜΑΡΤΙΟΥ 2024**

**ΩΡΑ: 19:00**

**ΣΥΝΕΔΡΙΑΚΟ ΚΕΝΤΡΟ ΔΗΜΟΥ ΚΙΛΚΙΣ**

**ΕΙΣΟΔΟΣ ΕΛΕΥΘΕΡΗ**

Το **Κέντρο Πολιτισμού Περιφέρειας Κεντρικής Μακεδονίας** σε συνεργασία με την **Περιφερειακή Ενότητα Κιλκίς** και τον **Δήμο Κιλκίς** παρουσιάζει την θεατρική παράσταση **«ΠΟΙΟΣ ΦΟΒΑΤΑΙ ΤΗΝ ΑΓΚΑΘΑ ΚΡΙΣΤΙ»** σε κείμενο – σκηνοθεσία Βαρβάρας Δουμανίδου από το Θέατρο του Άλλοτε.

**Περίληψη έργου – Σκηνοθετικό Σημείωμα**

Ιανουάριος του 1970 στο Λονδίνο. Ένας εμπορικός θίασος κάνει πρόβες για ένα έργο της Άγκαθα Κρίστι εν μέσω μιας τρομερής χιονοθύελλας. Ξαφνικά, ένα φρικτό ατύχημα προκαλεί πανικό.

Στο θέατρο καταφθάνει ο διάσημος επιθεωρητής Άρτσι Μπένετ, για να ανακαλύψει πως τελικά τίποτα δεν είναι όπως φαίνεται.

Το υποτιθέμενο ατύχημα είναι μια ξεκάθαρη δολοφονία.

Το χιόνι έξω έχει σκεπάσει τα πάντα και στο αποκομμένο θέατρο ο εγωκεντρικός Πήτερ, η κυνική Χάριετ, ο υπερφίαλος Τόμπιν, η ευέξαπτη Μπεατρίς, ο φιλόδοξος Νόα, η ανάλαφρη Σάρλοτ και ο μυστήριος τεχνικός του θεάτρου Νικ, γίνονται αυτή τη φορά στην πραγματικότητα, οι ίδιοι πρωταγωνιστές σε μια ιστορία μυστηρίου που δεν θα φανταζόταν κανείς. Μόνο που τώρα δεν έχουν να αναμετρηθούν με ρόλους αλλά με τους εαυτούς τους.

Κι έναν δολοφόνο ανάμεσά τους.

Η Βαρβάρα Δουμανίδου γράφει και σκηνοθετεί ένα ολοκαίνουργιο έργο, παίζοντας με όλα τα κλισέ του είδους, ενώ συγχρόνως τα ανατρέπει σε μια μαύρη κωμωδία γεμάτη μυστήριο, σασπένς, και ανατροπές μέχρι το τελευταίο δευτερόλεπτο.

**Συντελεστές:**

Κείμενο – σκηνοθεσία: Βαρβάρα Δουμανίδου

Πρωτότυπη μουσική σύνθεση: Σταύρος Σταυρίδης

Σκηνικά: Θέατρο του Άλλοτε, Δημήτρης Βασιλειάδης, Μη Με Λησμόνει Art Café

Κοστούμια: Θέατρο του Άλλοτε

Κατασκευή κοστουμιών: Άννα Καλαϊτζίδου

Επιμέλεια μαλλιών: Σύλβια Γκόρου

Μακιγιάζ: Νταϊάνα Αντωνιάδου

Ειδικά εφέ: Δημήτρης Βασιλειάδης

Φωτογραφίες: Λάμπρος Καζάν

Γραφιστική επιμέλεια: Φωτεινή Φιλοξενίδου

Προωθητικό video: Τόμης Βρακάς

**Διανομή:**

Επιθεωρητής Άρτσι Μπένετ: Δημήτρης Βασιλειάδης

Πήτερ Φόρτεσκιου: Παναγιώτης Καβαλιεράκης

Χάριετ Κόλμπι: Βαρβάρα Δουμανίδου

Τόμπιν Γουότερφροντ: Δημήτρης Ελιάς

Μπεατρίς Λούις: Θεοδώρα Κωστάκου

Σάρλοτ Γουίδερσπουν: Μαρία Σεμερτζίδου

Νόα Τζόνσον: Κωνσταντίνος Μπάρκος

Νικ Πάππας: Γιώργος Καλπακίδης

Guest star, μυστηριώδης κυρία: Όλγα Καλαμάρα

Διάρκεια παράστασης: 90 λεπτά

Προωθητικό video: <https://youtu.be/R5DeZbygwH0>

**Παραγωγή**

**Θέατρο του Άλλοτε**

**ΧΟΡΗΓΟΙ ΕΠΙΚΟΙΝΩΝΙΑΣ:**

ΕΡΤ3, 102 FM, 9.58 FM, ΕΡΤ ΣΕΡΡΕΣ, TV100, FM 100, FM 100.6, ΜΑΚΕΔΟΝΙΑ, ΤΥΠΟΣ ΘΕΣΣΑΛΟΝΙΚΗΣ, PARALLAXI, ΜΑΚΕΔΟΝΙΑ, MAKTHES.GR, ΤΥΠΟΣ ΘΕΣΣΑΛΟΝΙΚΗΣ,PARALLAXI, POLIS MAGAZINO, THESSTODAY, THES.GR, CITYPORTAL, KARFITSA, COSMOPOLITI.COM, ΚΟΥΛΤΟΥΡΟΣΟΥΠΑ, METROPOLIS 95.5 FM, VELVET 96.8 FM, ZOO 90.8 FM, METROSPORT, REPUBLICRADIO.GR, TRANZISTOR, GRTIMES.GR, VORIA.GR, V WOMAN, REAL, OPEN, DION, AVATONPRESS, StellasView.gr, Palmos 96.5 FM, NEA ΣΕΡΡΕΣ, PROFILE, ΕΛΕΥΘΕΡΟ ΒΗΜΑ

Πληροφορίες

www.kepo.gr

2310 602599

Δήμος Κιλκίς

 23413 52209